Exqrch/javanese-Komodo-pixelgpt huggingface dataset:
Sawisé lulus saka HIS bisa nerusaké ing MULO, HBS, utawa Kweekschool
Kanggo masarakat keturunan Tionghoa lumrahé milih jalur HCS (Hollands Chinesche School) amarga migunakaké basa Tionghoa saliyané basa Walanda
Ing njaban jalur rasmi Pamarèntah Hindhia Walanda, isih ana péhak swasta kaya ta Taman Siswa, Perguruan Rakyat, Kristen lan Katulik
Ing jalur pendhidhikan Islam ana uga pendhidhikan kang diyasa déning Muhammadiyah, Pondok Pesantren, lan sapanunggalané.
Amonium klorida Amonium klorida NH4Cl (uga Sal ammoniac, salmiac, nushadir salt, sal armagnac, sal armoniac, salt armoniack) iku, sajeroning wanguné sing murni, sawijining kristal uyah amonia awerna putih sing bisa larut
Larutan amonium klorida kalebu larutan asem
Sal ammoniac iku jeneng amonium klorida sajeroning wangun mineral alamiah
Ammonium chlorida dipigunakaké ing ~5% larutan aqueous ing sumur lenga kanthi problem lempung sing abuh (clay swelling problems)
Ammonium klorida uga kanggo electrolit ing bateré sèng-karbon (Zinc–carbon battery)
Kagunan liya kalebu ing shampoo ranbut, lim kayu, lan prodhuk dat pangresikan (piranti pembersih).
Isra' Mi'raj Isra Mi'raj (Arab: ‎, al-’Isrā’ wal-Mi‘rāğ) iku rong péranganing lelungan kang diayahi déning Muhammad sajeroning sawengi
Kedadéyan iki minangka salah siji prastawa wigati tumrap umat Islam, amarga ing prastawa iki Muhammad "Shallallahu Alaihi wa Sallam" nampa préntah nglakoni salat limang wektu sadina sawengi
Isra Mi'raj kadadéan ing kalamangsa pungkasan mangsa kanabian ing Makkah sadurungé Rasulullah "Shallallahu Alaihi wa Sallam" ijrah menyang Madinah
Miturut al-Maududi lan mayoritas ulama, Isra Mi'raj kadadéan ing taun pisanan sadurungé ijrah, yaiku antara taun 620-621 M
Miturut al-Allamah al-Manshurfuri, Isra Mi'raj kadadéan ing wengi 27 Rajab taun angka 10 kenabian, lan iki kang populèr
Sanadyan mangkono, Syaikh Shafiyurrahman al-Mubarakfuri nulak panemu mau kanthi alesan amarga Khadijah "radhiyallahu anha" séda ing sasi Ramelan taun angka 10 kenabian, yaiku 2 wulan sawisé wulan Rajab
Lan wektu iku durung ana kuwajiban salat limang wektu
Al-Mubarakfuri nyebutaké 6 panemu ngenani wektu kadadéan Isra Mi'raj
Nanging ora ana siji-sijia kang mesthi
Prastawa Isra Mi'raj kapérang dadi 2 prastawa kang béda
Sajeroning Isra, Muhammad "Shallallahu Alaihi wa Sallam" "dibudhalaké" déning Allah saka Masjidil Karam nganti Masjidil Aqsa
Banjur sajeroning Mi'raj Muhammad diunggahaké tumeka langit nganti Sidratul Muntaha kang dadi papan paling dhuwur
Ing kéné Nabi Muhammmad nampa préntah langsung saka Allah kanggo ngayahi salat limang wektu
Tumrap umat Islam, prastawa mau minangka prastawa kang wigati, amarga wektu iki salat limang wektu diwajibaké, lan ora ana Nabi liya kang bisa lelungan nganti tekan Sidratul Muntaha
Sidratul muntaha Sidrat al-Muntahā (Arab: ‎ , Sidratul Muntaha) iku siji uwit bidara kang nandhanipungkasan saka langit/Surga ka pitu, minangka wates makluk ora bisa ngliwati, miturut kapitayan Islam
Sajeroning kapitayan ajaran liya ana uga sajinis carita ngenani Sidrat al-Muntahā, kang ingaran "Uwit Kauripan"
Ing tanggal 27 Rajab sajeroning prastawa Isra Mi'raj, mung Muhammad kang bisa lumebu "Sidrat al-Muntaha" lan sajeroning lelungan mau, Muhammad dikancani déning Malaékat Jibril, sabanjuré Allah maringi préntah kanggo Sholat 5 wektu
Sajeroning Agama Baha'i "Sidrat al-Muntahā" biyasa ingaran "Sadratu'l-Muntahá" iku siji kiasan kanggo panjelmaan Tuhan
Sidrat al-Muntahā asal saka tembung "sidrah" lan "muntaha"
"Sidrah" iku uwit Bidara, déné "muntaha" tegesé papan pungkasan, kaya nalika tembung iki dianggo ing ayat iki: Kanthi mangkono, kanthi basa Sidratul Muntaha tegesé uwit Bidara papan pungkasan
Disebut mangkono amarga panggonan iki ora bisa diliwati luwih adoh manèh déning manungsa lan minangka papan diputusaké kabèh urusan kang munggah saka donya ing sangisoré lan kabèh prakara kang mudhun saka ndhuwuré
Istilah iki disebutaké sapisan sajeroning Kuran, ya iku sajeroning ayat:
Aksara Déwanagari Aksara Devanāgarī utawa aksara Dewanagari (saka basa Sangskreta: "kutha déwa") iku aksara saka India sisih lor
Aksara iki saka aksara Brahmi lan wiwit digunakaké ing abad kaping 11
Aksara iki mligi kanggo nulis basa Hindi lan basa Sangskreta
Nanging, perlu kinawruhan manawa basa Sansekerta ora mutlak ditulis migunakaké aksara iki
Basa Sansekerta bisa ditulis nganggo aksara-aksara liya, antarané aksara-aksara Nusantara.
Waluku Waluku utawa wluku utawa luku iku sawijining piranti ing babagan tetanèn sing dipigunakaké kanggo ngempukaké lemah sadurungé tandur lan sebar winih
Tujuan utama saka ngluku ya iku kanggo malik lan ngempukaké lemah supaya subur
Waluku racaké ditarik déning sapi utawa kebo
Ana uga ing sapérangan tlatah, waluku ditarik déning jaran
Éwadéné, ing nagara-nagara maju, dipigunakaké tenaga uwab
Luku utawa Ténggala iku piranti kang gadhah paédah kanggo nyuburaké lemah sadurungé tandur, icir utawa nebar wiji
Mumpangat luku ya iku kanggo nyuburaké lemah ing sawah lan tegalan, saliyané iku, luku kagolong salah sijiné piranti kang apik kanggo lingkungan saubengé utawa ora minangka polusi ing alam, amarga luku digèrèt karo sapi
Luku kagolong piranti kang ringkes lan ana gunané ing sajarah
Ning awalé masa tètanem biyèn, manungsa mingunakaké pacul, ganco kanggo ngolah sawah utawa tegalan
Ngolah tanah nganggo pacul iku kurang mumpangaté kanggo tètanem amarga nggunakaké wektu kang suwé, racaké pacul ing sajeroning tétanem mumpangaté kanggo mopok galeng utawa nggawé gulutan lan ganco mumpangaté ing tetanem ya iku kanggo ngolah lemah wujudé krakalan (lemah kang atos) racaké ganco uga digunakaké ing sawah kang ana telané (mléthèk) amarga atos utawa kurang banyu
Luku bisa dipigunakaké ngolah sawah, racaké ing mangsa rendheng utawa mangsa labuh, amarga mangsa-mangsa iku akèh banyu udan kang ana ing sawah
Semana uga luku iku ditarik sapi kang cacahé 2 utawa 1, kang dilakokaké manungsa sinambi nggendhing (nyanyi)
Mumpangaté mluku ya iku nggawa lemah kang subur ing ngisor dialihaké mendhuwur
Uga ana luku ing liya panggonan sing ditarik karo jaran, kebo lan keledai
Ing sajeroning lakuné jaman luku saiki kalah karo traktor kang luwih praktis lan rikat
Sajeroning basa Inggris, kaya déné ing basa Jermanik liyané, waluku dikenal kanthi tradhisional kanthi jeneng liya, kaya basa Inggris kuna "sulh", Jerman kuna "medela", "geiza", utawa "huohili", lan basa Norse kuna "arðr", kabèh iku dianggep tegesé waluku
Jeneng basa Inggris "plough" dikira tembung silihan saka salah siji basa Itali lor, nanging duwé pangertèn liya: ing Raetic "plaumorati" (Pliny), lan ing Latin "plaustrum" "kréta, grobag ", "plōstrum, plōstellum" "kréta", lan "plōxenum, plōximum" "grobag"
Tembung "plough" asal saka Proto-Jermanik *"plōguz" ~ *"plōgaz"
Miturut etimologi sing isih dadi pitakonan, oyod tembung iki saka tembung PIE *"blōkó-", ing basa Armenian dikenal minangka "pelem" "ndhudhuk" lan Welsh "bwlch" "crack"
*"Plōguz" bisa uga disilih saka Proto-Slavic *"plōgu" "plough", sing dadi "plugǔ" ing Basa Slavonic kuna
Tembung "plogu" utawa "plugu" iki cedhak banget uniné karo basa Jawa wluku utawa waluku
Pérangan saka salah siji modhèl waluku kuna:
The Day After Tomorrow The Day After Tomorrow iku filem fiksi ilmiah taun 2004 sing nggambaraké akibat-akibat saka pamanasan global
Film iki ana ing urutan angka 45 donya sajeroning total pengasilané, ya iku US $542,771,772
Jack Hall (Denis Quaid)sawijining "Paleoclimatologist" sing pinuju ngayahi panelitèn ing Bawana Antartika bebarengan karo kancané Frank (Jay O
Sanders) lan Jason (Dash Mihok), ya iku ngebor kanggo njupuk sampel inti es ing Larsen Ice Shelf
Nalika nuju ngebor iku kadadéan retakan gedhé kaya-kaya mecah bawana iku
Jack mratélakaké temon iku ing Konferensi Pamanasan Global Perserikatan Bangsa-Bangsa,ing New Delhi India,ing kana rawuh para diplomat,kalebu Wakil Présidhèn Amérikah Sarékat, (Kenneth Welsh) sing ora yakin marang téyori Jack.
Film iki wujud filem kaloro Pierce Brosnan kang meranaké James Bond
Film iki uga minangka filem pungkasan tumrap prodhuser Albert R
Broccoli kang tilar donya sadurungé filem iki resmi dirilis
Sutradara filem iki ya iku Roger Spottiswoode
Film iki ditulis dhedhasar novèl mawa irah-irahan padha kang dikarang déning panulis AS, Raymond Benson
Lagu tema filem iki dhéwé dinyanyèkaké déning penyanyi Sheryl Crow.
Lemah Lemah, ingkang ugi dipunsebat bumi utawi regol, kawangun saking bahan organik, mineral, gas, cairan, lan makhluk ingkang ndhukung uripipun tetuwuhan lan makhluk ingkang gesang wonten ing lemah
Pangertosan ilmiah nyawisaken bedanipun regol lan lemah kanthi netepaken bilih regol menika lemah ingkang dipunpindhah, ingkang ngemot fase padhet saking mineral lan bahan organik, fase pori kanggé gas, lan banyu
Lemah kawangun saking padhetan, cairan, lan gas, nggadhahi sistem telung wujud
Wonten ing proses pembentukanipun, lemah dipunpengaruhi déning iklim, relief wilayah, makhluk hidup, lan bahan induk ingkang dados asalipun nalika wekdal
Lemah teras-terasan ngalami evolusi liwat proses fisik, kimia, lan biologi, kalebet cuaca lan erosi
Amargi kompleksitas lan keterkaitanipun, lemah dipunanggep minangka ekosistem déning ahli ekologi lemah
Lemah dipunwontenaken dening lapisan tanah ingkang dipunsebat pedosphere, ingkang minangka salah satunggaling komponen penting ingkang gadhah interaksi kalihan lithosphere, hydrosphere, atmosphere, lan biosphere
Kedah dipunmangertosi bilih kekandelan garing tanah punika umumipun antawis 1.1 ngantos 1.6 g/cm3, nanging kekandelan partikelipun langkung dhuwur, antawis 2.6 ngantos 2.7 g/cm3
Ingkang langkung wigati, sebagéyan ageng tanah ing Bumi punika umuripun sanes langkung sepuh tinimbang Pleistocene, lan boten wonten ingkang langkung sepuh tinimbang Cenozoic, sanajan wonten lemah fosil saking jaman Archean
Tanah gadhah peran utami ingkang kaping sekawan: minangka media tumuwuhing tetuwuhan, sarana panyimpenan, pasokan, lan penyucian banyu, modhifikasi atmosfer lemah, lan papan panggenan kanggé makhluk hidup, ingkang ing gilirannipun ngowahi tanah lan sipat-sipatipun
Kajawi punika, pedosphere minangka bagéyan saking sistem lemah ingkang penting, ingkang ngemot kabeh unsur ingkang kasebat ing ndhuwur lan damel minangka dasar kanggé kawontenan gesang ing Bumi.
Hara Hara utawa nutrien iku unsur utawa senyawa kimia kang dipigunakaké kanggo metabolisme utawa fisiologi organisme
Hara racaké dikategorikaké dadi nutrien kang nyedhiakaké ènergi lan kang kanggo komponèn kanggo awak utawa struktur sèl
Sawijining nutrien diarani esensial kanggo organisme yèn zat mau ora bisa disintesis déning organisme lan kudu dicukupi saka sumber panganan.
No (1962) kang dibintangi d’ening Sean Connery iku filem James Bond pisanan
Film iki didhasaraké marang novèl mawa irah-irahan kang padha karya Ian Fleming, kang kababar ing taun 1958 lan sabanjuré diadaptasikan menyang layar jembar déning Richard Maibaum, Johanna Harwood, lan Berkely Mather
Film iki disutradarani Terence Young sarta diproduseri Harry Saltzman lan Albert R
Broccoli, kerja sama kang sabanjuré nganti taun 1975
Sajeroning filem iki, dicritakaké James Bond dikirim menyang Jamaika kanggo nginvestigasi sebab pepati agèn rahasia Inggris
Tapak tilas nuduhaké menyang papan pandhelikan Dr
No kang duwé encana bakal nggagalaké rencana peluncuran roket Amérikah Sarékat kanthi sanjata pancaran gelombang radioaktif
Film iki ora njlèntrèhaké kepriyé Bond olèh status 00 kang mènèhi idin kanggo matèni, nanging mung nuduhaké yèn Bond iku sawijining veteran kang sugih pengalaman.
Sean Connery Sir Thomas Sean Connery (luwih populèr diundang Sean Connery; #ALIH) iku mantan aktor lan prodhuser filem asal Sekotlan kang wish menangaké sawatara bebungah kaya ta Academy Award, Golden Globe, lan BAFTA Award, kang uga minangka aktor pisanan kang meranaké agèn rahasia Inggris, 007 James Bond sajeroning pitung filem Bond antara rentang wektu 1962 nganti 1983
Taun 1987 Sean Connery menang bebungah Academy Award for Best Supporting Actor kanggo perané sajeroning filem "The Untouchables"
Connery uga olèh gelar kaurmatan minangka ksatria Karajan Manunggal saka Ratu Elizabeth II ing sasi Juli 2000
Dhèwèké uga dadi modhèl karakter Big Boss sajeroning video game " "
Roger Moore Sir Roger George Moore KBE (#ALIH) iku aktor filem asal Inggris
Roger More kaloka minangka pemeran loro jagoan Inggris, Simon Templar sajeroning versi serial TV "The Saint" wiwit 1962 nganti 1969, lan pameran James Bond sajeroning pitung filem antara taun 1973 nganti 1985
Roger Moore banjur dadi duta UNICEF wiwit 1991 nganti saiki
Kanggo amal Minangka pribadi Minangka aktor Pranala njaba.
Ian Fleming Ian Lancaster Fleming (#ALIH) iku sastrawan asal Inggris, pengarang, wartawan, lan mantan anggota angkatan laut Inggris
Fleming dikenal minangka pengarang lan pangripta karakter James Bond, nanging saliyané iku uga, Fleming naté nulis buku kanggo bocah cilik ya iku 'Chitty Chitty Bang Bang" lan buku fiksi liyané.
Piala Donya FIFA 1930 Piala Donya FIFA kang pisanan diadani taun 1930
Kajuwaraan iki diadani ing Uruguay, juwara Olimpiade wektu iku
Uruguay dadi juwara kang pisanan, ngalahaké Argentina ing babak final kanthi asil 4 – 2
Piala Donya iki uga siji-sijiné kang tanpa ngliwati babak kualifikasi
Tim mèlu partisipasi mnung kanthi undhangan
Sethithik banget tim saka Éropa kang mèlu turnamèn iki, amarga angèlé perjalanan nyebrangi Samodra Atlantik
Rong sasi sadurungé kompetisi diwiwiti, ora ana siji-sijia nagara ing Éropa kang gelem mèlu
Mung amarga campur tangan saka Présidhèn FIFAwektu semana, Jules Rimet nembé patang tim saka Éropa mèlu gabung, yaiku: Bèlgi, Prancis, Rumania, lan Yugoslavia
Telulas tim peserta dipérang dadi patang grup, lan tetandhingan pisanan dianakaké tanggal 13 Juli, yaiku Prancis ngalahaké Meksiko kanthi skor 4-1
Gol pisanan Piala Donya diciptakaké déning Lucien Laurent, déné "hat-trick" pisanan diciptakaké juru main Amérika Sarékat, Bert Patenaude wektu nglawan Paraguay
Papat pamenang grup, Argentina, Yugoslavia, Uruguay, lan Amérika Sarékat, maju menyang babak palastra
Ing babak semi-final, kaloro tetandhingan rampung kanthi skor 6-1, Argentina ngalahaké Amérika Sarékat lan Uruguay ngalahaké Yugoslavia
Ora ana parebutan papan katelu saéngga Amérika Sarékat lan Yugoslavia dianggep sebagai juwara angka 3 bebarengan
Final Piala Donya pertama dianakaké ing Stadion Centenario, Montevideo, tanggal 30 Juli kanthi asil 4-2 kanggo kamenangan Uruguay saka Argentina.Ing final mau,kaloro finalis silih débat yèn bal gawéyané duwé kwalitas paling apik (wektu semana durung ana bal resmi,bal resmi nembé ana taun 1966)
Wusanané bal duwèké Argentina dianggo ing babak pisanan,lan bal Uruguay ing babak 2 Papan penyelenggaraan
Telu stadion ing Kutha krajan Uruguay, Montevideo dadi papan penyelenggaraan Piala Donya pisanan
Piala Donya FIFA 2014 Piala Donya FIFA 2014 iku Piala Donya FIFA ke-20 aing putaran finalé ianakaké ing Brasil
Prastawa iki minangka prastawa kaloro Brasil dadi tuan-omah turnamèn iki (sawisé 1950)
Turnamèn iki uga minangka Piala Donya FIFA pisanan sing diadani ing Amérika Kidul sawisé Argentina 1978
Sadurungé ora ana nagara Amérika Kidul sing nyelenggarakaké Piala Donya FIFA punjul sapisan
Piala Donya 2014 bakal diadani ing sawatara kutha gedhé ing Brasil, lan rencanané kutha sing bakal kanggonan tetandhingan penutupan ya iku São Paulo utawa Rio de Janeiro Pamilihan tuan omah
Tanggal 7 Maret 2003, FIFA ngumumake minangka turnamen diadakake ing Amérika Kidul tumuju kapisanan sabanjuré Argentina nyelenggarakake turnamen Piala Donya FIFA taun 1978, salakune déning kabecikan rotasi hak déning tuan omah Piala Dunia antara konfederasi kang béda.Ing tanggal 3 Juni 2003, CONMEBOL ngumumake minangka Argentina, Brasil, lan Kolombia gelem dadi tuan omah panyelenggara Piala Donya2014
Pada tanggal 17 Maret 2004, asosiasi CONMEBOL telah memilih bahwa telah sepakat untuk mengadopsi Brasil sebagai calon tunggal mereka
a.^ Secara resmi tidak diadakan tetandhingan perebutan papan katiga pada 1930 dan peringkat katiga tidak dianugerahkan pada saat itu, ketika Amérikah Sarékat dan Yugoslavia sama-sama kalah pada semifinal
Namun, FIFA mencatat keduanya masing-masing sebagai peringkat katiga dan keempat
b.^ Ini merupakan penampilan ke-3 Ruslan pada Piala Dunia FIFA
Namun FIFA menganggap Ruslan sebagai pengganti timnas Uni Soviet
c.^ Penampilan terbaik Ruslan ya iku babak grup pada 1994 dan 2002
Namun FIFA menganggap Ruslan sebagai pengganti timnas Uni Soviet.
Cholik Syahmari Cholik Syahmari (#ALIH) iku pelawak Indonésia sing kalebu sajeroning grup lawak "Pelita Grup"
Cholik lan grup iki misuwur ing di era 80-an.
Animasi Animasi, utawa luwih akrab ingaran filem animasi, iku filem minangka asil pangolahan gambar tangan saéngga dadi gambar sing obah
Wiwitané, filem animasi digawé saka malembar-lembar kertas gambar sing sabanjuré di-"puter" saéngga muncul èfèk gambar obah
Kanthi bantuan komputer lan grafika komputer, agawé filem animasi dadi luwih mudah lan rikat
Malah pungkasan iki luwih akèh muncul filem animasi 3 dimènsi tinimbang filem animasi 2 dimènsi
Wayang kulit minangka salah siji wangun animasi tuwa dhéwé ing donya
Malah nalika tèknologi elektronik lan komputer durung tinemu, tontonan wayang kulit wis ngebaki kabèh èlemèn animasi kaya layar, gambar obah, dialog lan ilustrasi musik
Filem Animasi kanthi kauntungan paling dhuwur
Nganti saiki, ana sawatara filem animasi sing mènèhi kauntungan sing gedhé, kaya déné Shrek 2 utawa Finding Nemo, sing kauntungané wis sakdhuwuring 800 yuta dollar, sing filem liya angèl banget ngéntukaké
Ing ngisor iki 20 filem animasi kanthi pametu paling dhuwur:
Basiyo Basiyo iku sawijining pelawak saka Yogyakarta
Lawakan Basiyo kondhang ing Jawa liwat sawatara giyaran radio (RRI), televisi (TVRI), lan atusan rekaman kaset.
Lawakané asring karan Dhagelan Mataram, jumbuh karo jeneng acarané ing RRI Yogyakarta
Nalika nglawak, Basiyo asring bebarengan karo kanca-kancané, ing antarané Sudarsono, Hardjo Gepeng, Suparmi, Pujiyem, Ngabdul, Atmo Kemin, bojoné (Bu Basiyo), lan liya-liyané
Akèh-akèhé kancané iku karyawan RRI Nusantara II Yogyakarta, sing lumrah ditampung déning pamaréntah nalika jaman iku
Basiyo uga asring kolaborasi karo sawatara seniman liya, ing antarané Bagong Kussudihardjo, Ki Nartosabdo, Nyi Tjondrolukito, lan liya-liyané
Rekaman audio Basiyo akèh diwedalaké déning Fajar Borobudur Record, Irma lan Lokananta (Sala).
20th Century Fox 20th Century Studios iku salah siji studio filem utama, dumunung ing Century Fox, California, Amérika Sarékat, persis ing sisih kuloné Beverly Hills
Studio iki minangka anak parusahan News Corporation, konglomerat médhia sing dikuwasani déning Rupert Murdoch
Parusahan iki minangka asil saka panggabungan loro parusahan, 20th Century Fox Corporation diadegaké déning William Fox ing taun 1915, lan Twentieth Century Pictures, diwiwiti taun 1932 déning Darryl F
20th Television mligi kanggo divisi distributor, sauntara iku 20th Century Fox Television dikhususakaé kanggo studio
Logo lan musik khas
Logo 20th Century Pictures, didesain déning Emil Kosa, Jr, wujud 3 baris tembung, "20th", "CENTURY", lan "PICTURES Inc", sing diwangun saka cadhas utawa logam kanthi tembung kang "ditumpuk-tumpuk", semono uga diukir larikan mbaka larikan
Tembung "20th" ukuran gedhé lan sisané ukuran cilik
Panggung bunder kaya struktur dumunung ing ngisor tumpukan tembung lan ana sotoran lampu
Logo 20th Century Fox, diluncuraké 8 November 1935, bebarengan karo 20th Century Pictures, kanthi jeneng "FOX" nggantèkaké tembung "PICTURES Inc"
Selena Selena Quintanilla-Pérez (16 April, 1971 – 31 Maret, 1995), utawa kondhang minangka "Selena", iku penyanyi, penulis lagu, penyanyi, modhèl, disainer busana, aktris lan prodhuser musik saka Amérikah Sarékat ("Mexican American"), kang dijuluki "The Queen of Tejano music"
Anak wuragil saka pasangan Amérika katurunan Meksiko iki wis ngluncuraké album pisanan ing yuswa 12 taun
Selena menangaké "Female Vocalist" ing taun 1987 "Tejano Music Awards" lan ngéntukaké kontrak karo EMI sawatara taun sawisé iku
Selena tansaya misuwur ing wiwitan taun 1990-an, mligi ing nagara-nagara kang nganggo basa Spanyol
Selena luwih populèr ing Amérika Lor sawisé diprejaya ing yuswa 23 déning Yolanda Saldívar, présidhèn klub penggemaré
Ing tanggal 12 April, 1995, rong minggu sawisé Selena tilar donya, George W
Bush, Gubernur Teksas wektu iku, nyatakaké dina ulang taun Selena minangka "Selena Day" ing Texas
Warner Bros mrodhuksi "Selena", sawijining filem dhedhasar riwayat uripé Selena kang dibintangi Jennifer Lopez, ing taun 1997
Kauripan Selena uga dadi dhasar saka musical "Selena Forever" kang dibintangi Veronica Vazquez minangka Selena
Sasi Juni 2006, Selena dikurmati kanthi musiyum lan siji reca prunggu ukuran manungsa wutuh (Mirador de la Flor kang dipasang ing Corpus Christi, Texas), kang ditekani para atusan pemujané saben minggu.
Basa Swèdhen Basa Swèdhen ( ) iku sawijining Basa Jermanik Lor, dituturaké déning watara 10 yuta jiwa, mligi ing Swèdhen lan sapérangan Finlan, mligi ing sadawaning pasisir lan ing pulo Åland
Basa iki uga bisa silih dimangertèni déning pamicara basa Nurwègen lan sanadyan sethithik karo basa Dhènemarken
Kayadéné basa-basa Jermanik Lor liyané, basa Swèdhen iku turunan saka Old Norse, basa lumrahé wong Jermanik kang urip ing Skandinavia ing sajeroning mangsa Viking
Wikibooks gadhah buku kanthi sesirah Pirsani informasi ngenani Basa Swèdhen ing KamusWiki.
Radèn Salèh Salèh Sjarif Boestaman (?1807 - 23 April 1880) utawa Radèn Salèh iku siji juru lukis saka Hindhia-Walanda
Dilairake ing Terbaya, Semarang saka pasangan Sayid Husein bin Alwi bin Awal lan ibu Mas Ajeng Zarip Husein
Taun laire ora dimangerteni lan ana pira-pira panemu ing prakara iki
Wong tuwa kekarone putu saka Kyai Ngabehi Kertabasa Bustam, punjer trah Bustaman kang nurunake para bupati lan priyayi ing laladan pasisir lor pulo Jawa
Jenengé ing sarasilah kulawargané ya iku Sayyid "Salih bin Husain bin Yahya." Salèh mijil ing kulawarga priyayi Jawa
Dhèwèké sing miwiti lukisan modèren ing tlatah Nusantara lan minangka seniman modèren kapisan ing Hindhia-Walanda
Radèn Salèh lair ing kulawarga priyayi lan turunan Hadramaut
Ramané ya iku Sayid Husèn bin Alwi bin Awal lan sibuné Radèn Ayu Sarif Husèn bin Alwi bin Awal
Rikala ciliké, Salèh urip ing Terbaya, Semarang
Umur 10 taun, dhèwèké dititipaké wong Walanda déning pakliké sing dadi bupati ing Semarang
Kaprigelané nggambar katon nalika sinau ing Sekolah Rakyat
Salèh gampang srawung, mula gampang lumebu ing antarané wong-wong Walanda
Salah siji tepungané ya iku Prof
Caspar Reinwardt, sing ngadegaké Kebon Raya Bogor lan uga Dirèktur Tani, Seni, lan Kawruh kanggo Pulo Jawa lan pulo-pulo saubengé
Caspar nemu yèn Salèh pantes éntuk pakaryan ing kantoré
Kapeneran ing instansiné iku ana palukis turunan Bèlgia, A.A.J
Payen sing ditekakaké saka Walanda saperlu nggambar sesawangan ing Pulo Jawa kanggo rerenggan kantor Dhépartemèn Koloni ing Walanda
Payen katarik marang kaprigelan nglukisé Salèh lan sadya ngajari dhèwèké
Saka Payen iki Salèh sinau cara nggambar kaya déné wong Éropah, upamané nganggo cèt lenga
Payen uga ngajak Saleh ngideri Pulo Jawa golèk sesawangan kanggo dilukis
Ing lelakon iku Salèh éntuk jejibahan nggambar manéka wong sing diprangguli ing sadéngah papan
Payen banjur ngusulaké marang Gubernur Jènderal G.A.G.Ph
van der Capellen (mrèntah 1819-1826) supaya Salèh bisa sinau menyang Walanda
Taun 1829, Capellen ngragadi Salèh menyang Walanda kanggo sinau uga kanggo ngajari Inspèktur Béya Walanda, de Linge, ngenani adat lan kabudayan Jawa, kalebu basa Jawa, sarta basa Melayu.
Heri Dono Heri Dono (12 Juli 1960, Jakarta) iku sawijining pelukis sing manggon ing Yogyakarta, Indonésia
Wiwit kuliah ing Institut Seni Indonésia, Yogyakarta, lan éntuk nugraha lukisan paling apik ping pindho int taun 1981 lan 1985, kariré terus onja nganti manca nagara
Medhium sing digunakaké manéka warna, nanging lumrahé migunakaké barang-barang sing asring kanggo ing urip padinan
Heri Dono asring ngatonaké paraga sing mèmper karo paraga wayang kulit.
Hominide Hominide iku sawijining roman Ostenrik kang ditulis déning Klaus Ebner lan asliné mawa basa Jerman
Critané kedadéan sawatara yuta taun kapungkur
Kisah caritané prakara sawijining kelompok hominida kang saiki wis cures, ing sakiwa tengené Afrika Tengah
Buku iki kababar déning panerbit Wina FZA Verlag ing Oktober 2008